Bralna značka 2018/2019. Poročilo

Na OŠ Litija izvajamo dve akciji branja v slovenskem jeziku: za mlade bralce S knjigo v svet, za odrasle bralce pa Mi beremo. Slednja je v lanskem letu žal zapeljala v slepi tir, vendar sem prepričana, da si jeseni vseeno zasluži novega zagonskega vetra. Najboljši motivatorji branja smo namreč bralci sami. Star slovenski pregovor pravi: besede mičejo, a zgledi vlečejo.

Bralne značke za učence S knjigo v svet se je udeležilo 316 učencev, 4 devetošolcev je prejelo

spominsko priznanje in knjižno darilo Zlati bralec. Posebej je potrebno pohvaliti razrednika Alena Divjaka in njegov razred 6. c, ki so prav vsi skupaj opravili Bralno značko.

Za zaključek bralne značke so učenci prejeli priznanja, knjižnica Litija pa jim je tudi letos podarila majice. Učenci predmetne stopnje so si tudi ogledali igro, ki so jo pripravili učenci OŠ Gradec.

Upad učencev, ki sodelujejo v tej aktivnosti, se seli tudi v prvo triado. Potrebujemo torej nabor svežih idej, da bomo akcijo, ki šteje že častitljivih 58 let, oživili in ji skušali vrniti nekdanji ugled.

Litija, julij 2019

Mentorica N Mandelj